અમદાવાદ: તાલુકા પંચાયત, જિલ્લા પંચાયત અને મહાનગરપાલિકાની ચુંટણી પરિપૂર્ણ થઈ ચુકી છે ત્યારે હવે દેખિતી રીતે સંતુલિત રહેલી પંચાયતોમાં અપક્ષોની ભૂમિકા ખૂબ જ મહત્વપૂર્ણ રહે તેવી શક્યતા દેખાઈ રહી છે. સ્થાનિક ચુંટણી યોજાયા બાદ હવે ભાજપ અને કોંગ્રેસ કેમ્પના વરિષ્ઠ નેતાઓ મહત્વપૂર્ણ નગરપાલિકા, તાલુકા અને જિલ્લા પંચાયતમાં સ્થિતિ પોતાની તરફેણમાં કરવા અપક્ષ ઉમેદવારો અથવા તો કિંગ મેકર સાથે વાતચીતમાં લાગી ગયા છે.